Organisasie wil slagoffers help | News24
Organisasie wil slagoffers help
De Aar, die derde grootste dorp in die Noord-Kaap, ondervind skokkende maatskaplike probleme en statistieke.
Werkloosheid is op 80% en alkoholmisbruik is algemeen.
Só sê Tina Thiart, ’n direkteur van ForwardFund.
Dié organisasie wil ’n verskil aan mense in die dorp se lewe maak.
”Twee organisasies bied vandeesweek boekhoukursusse aan entrepreneurs en inwoners van De Aar wat van benarde maatskaplike omstandighede wil ontsnap.
“Ons gaan 13 eienaars leer om basiese boekhouding te doen. Almal het reeds ’n kursus in entrepreneurskap gedoen.
“Hulle is onder meer spyseniers, bouers, boere, koeriers, ’n bloemiste en haarkappers,” sê sy.
“Ons gaan ook ’n kursus oor die gevare van mensehandel vir gemeenskapslede aanbied. Ons wil hulle bedag maak op tekens vir vermoedelike mensehandel en leer watter prosedures om te volg indien hulle die polisie wil betrek.”
“Niemand klim in en rol die moue op om die probleme op te los nie. Mense is vasgevang in gewelddadige verhoudings, en baie vroue raak in mensehandel en seksslawerny vasgevang, of verdwyn net.”
Die kursusse word by die Solar Capital-gemeenskapsentrum aangebied. Dit is skuiling vir vroue en meisies wat onder gesinsgeweld deurgeloop het.
“Personeellede van die sentrum ontferm hulle baie keer oor kindersvan tot so jonk as 12 jaar oud wat slagoffers van seksuele uitbuiting geword het,” sê Burger.
“Sommiges word selfs haweloos langs hoofweë gevind.
Burger is ook ’n programdirekteur by die aktiviste-netwerk teen die uitbuiting van kinders (Anex), praat Woensdag ??? op die bekendstelling van die 1 000 Vroue-organisasie om te verenig teen gesinsgeweld en mishandeling.
“Ek wil mense laat besef hoe sterk hulles wanneer hulle gedwing word om die verhouding te verbreek is. Hulle kan hul innerlike krag herontdek,” sê Burger.
Vir meer inligting, bel Thiart by 073-207-9079.